**Ministru kabineta noteikumu projekta “Grozījumi Ministru kabineta 2009.gada 3.marta noteikumos Nr.211 “Spirta denaturēšanas un denaturētā spirta aprites kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2009.gada 3.marta noteikumos Nr.211 “Spirta denaturēšanas un denaturētā spirta aprites kārtība”” (turpmāk – noteikumu projekts) ir izstrādāts saskaņā ar likuma “Par akcīzes nodokli” 16.panta otro daļu.  Komisijas 2017.gada 22.jūnija Īstenošanas regula 2017/1112/ES, *ar ko groza Regulu (EK) Nr.3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa* (turpmāk – regula 2017/1112/ES), nosaka vienu formulu pilnīgi denaturētam spirtam (CDA) atbilstoši Padomes 1992.gada 19.oktobra direktīvas 92/83/EEK *par to, kā saskaņojams akcīzes nodoklis spirtam un alkoholiskajiem dzērieniem*, (turpmāk – direktīva 92/83/EEK) 27.panta 1.punkta “a” apakšpunktam, izslēdzot ES dalībvalstu nacionālās CDA formulas. Savukārt direktīvas 92/83/EEK 27.panta 1.punkta “b” apakšpunkts paredz iespēju ES dalībvalstīm izmantot nacionālās spirta daļējās denaturēšanas formulas (PDA), ar kurām denaturētais spirts tālāk tiek izmantots tādu produktu ražošanai, kas nav domāti cilvēku patēriņam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd atbilstoši pieņemtajai regulai 2017/1112 ar 2017.gada 1.augustu no Regulas (EK) Nr.3199/93 *par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa* pielikuma ir izslēgtas Latvijas nacionālās denaturēšanas formulas.  Līdz ar to, lai komersanti, kas veic spirta denaturēšanu, turpmāk varētu veikt spirta denaturēšanu, vai komersanti, kas denaturēto spirtu izmanto citu produktu ražošanai, kas nav domāti cilvēku patēriņam, vai dažādām ražošanas procesu vajadzībām, varētu iegādāties denaturēto spirtu, ir nepieciešams Latvijas nacionālās denaturēšanas formulas iekļaut Ministru kabineta 2009.gada 3.marta noteikumos Nr.211 “Spirta denaturēšanas un denaturētā spirta aprites kārtība” (turpmāk – MK noteikumi Nr.211).  Ņemot vērā, ka līdz šim spēkā esošās Latvijas nacionālās denaturēšanas formulas vairs nav uzskatāmas par CDA formulām, bet par PDA formulām, tad šādi daļēji denaturētam spirtam ir citāda aprites kārtība, nekā pilnīgi denaturētam spirtam, kas ir denaturēts ar CDA formulu. Tomēr spirts, kas denaturēts ar nacionālajām jeb PDA formulām, var tikt izmantots tikai tādu produktu ražošanai, kas nav domāti cilvēku patēriņam, un nevar būt pieejams tirgū kā pārtikas produkts. Līdz ar to nacionālajos normatīvajos aktos ir jānosaka nacionālās spirta denaturēšanas formulas un šādi denaturēta spirta aprites kārtība. Spirts, kas ir denaturēts ar PDA formulām, ir uzskatāms par alkoholisko dzērienu un tā pārvietošanai ir nepieciešams noformēt dokumentus, kas noteikti Eiropas Komisijas 2009.gada 24.jūlija regulā (EK) Nr. 684/2009, ar ko īsteno Padomes direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (turpmāk – regula 684/2009). Regulas 684/2009 piemērošana ir noteikta likumā “Par akcīzes nodokli”.  Ņemot vērā, ka pēc lietotāja atļaujas spēka zaudēšanas un anulēšanas (MK noteikumu Nr.211 34.3.apakšpunkts), lietotājs drīkst izmantot denaturētā spirta atlikumus nenoteiktu laiku, lai novērstu denaturētā spirta izmantošanu mērķiem, kas sākotnēji nebija norādīti lietotāja atļaujā, ir nepieciešams noteikt, ka denaturēto spirtu drīkst izmantot ne ilgāk kā vienu gadu pēc lietotāja atļaujas spēka zaudēšanas vai anulēšanas. Ņemot vērā minēto, ir precizēts MK noteikumu Nr.211 37., 38. un 39.punkts. Tādējādi, ja pēc gada lietotājam vēl būs denaturētais spirts, lai to varētu izmantot, viņam būs jāsaņem jauna lietotāja atļauja.  Ņemot vērā, ka tiek noteiktas nacionālās denaturēšanas formulas noteikumu projekts paredz, ka MK noteikumi Nr.211 tiek papildināti ar 5.pielikumu.  Ir paredzēts, ka noteikumu projekts stāsies spēkā nākamajā dienā pēc publicēšanas laikrakstā “Latvijas Vēstnesis”. |
| 3. | Projekta izstrādē iesaistītās institūcijas | Finanšu ministrija un Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izstrādātais noteikumu projekts ir attiecināms uz komersantiem, kas veic denaturētā spirta ražošanu.  Atbilstoši pieejamajai informācijai š.g. 1.augustā spirta denaturēšanu veic 3 komersanti.  Savukārt denaturētā spirta iegādei lietotāja atļaujas ir izsniegtas 8 komersantiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekmes uz tausaimniecību, jo pamatā ir paredzēts saglabāt līdz šim praksē izmantotās pilnīgās denaturēšanas formulas, tās nosakot par daļējās denaturēšanas formulām un iekļaujot nacionālajā normatīvajā aktā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | |
| 1. | | Saistības pret Eiropas Savienību | | | | Komisijas 1992.gada 17.decembra Regula (EEK) Nr. 3649/92 par vienkāršotiem pavaddokumentiem, Kopienas iekšienē pārvadājot akcīzes ražojumus, kas ir nodoti patēriņam nosūtītāja dalībvalstī.  Komisijas 1993.gada 22.novembra Regula (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa.  Eiropas Komisijas 2009.gada 24.jūlija Regula (EK) Nr. 684/2009, ar ko īsteno Padomes direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā. | | | |
| 2. | | Citas starptautiskās saistības | | | | Projekts šo jomu neskar. | | | |
| 3. | | Cita informācija | | | | Nav | | | |
| **1.tabula**  **Tiesību akta projekta atbilstība ES tiesību aktiem** | | | | | | | | | |
| Attiecīgā ES tiesību akta datums, numurs un nosaukums | | | Komisijas 1992.gada 17.decembra Regula (EEK) Nr. 3649/92 par vienkāršotiem pavaddokumentiem, Kopienas iekšienē pārvadājot akcīzes ražojumus, kas ir nodoti patēriņam nosūtītāja dalībvalstī (turpmāk – Regula Nr. 3649/92) | | | | | | |
| A | | | B | | | | C | | D |
| Regulas Nr. 3649/92 pielikums | | | Noteikumu projekta 5.punkts | | | | Ieviests pilnībā | | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Projekts šo jomu neskar. | | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | | | | |
| Attiecīgā ES tiesību akta datums, numurs un nosaukums | | | Komisijas 1993.gada 22.novembra Regula (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa (turpmāk – Regula Nr. 3199/93) | | | | | | |
| A | | | B | | | | C | | D |
| Regulas Nr. 3199/93 pielikuma I sadaļa | | | Noteikumu projekta 1., 3. un 5.punkts | | | | Ieviesta pilnībā | | Noteikumu projekts neparedz stingrākas prasības |
| Regulas Nr. 3199/93 pielikuma II un III sadaļa | | | Noteikumu projekta 6.punkts | | | | Ieviestas pilnībā | | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Projekts šo jomu neskar. | | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | | | | |
| Attiecīgā ES tiesību akta datums, numurs un nosaukums | | | Eiropas Komisijas 2009.gada 24.jūlija regulu (EK) Nr. 684/2009, ar ko īsteno Padomes direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (turpmāk – Regula Nr. 684/2009). | | | | | | |
| A | | | B | | | | C | | D |
| Regulas Nr. 684/2009 I pielikums | | | Noteikumu projekta 6.punkts | | | | Ieviests pilnībā | | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Projekts šo jomu neskar. | | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | Projekts šo jomu neskar. | | | | | |
| A | | | | B | | | | C | |
| Nav | | | | Nav | | | | Nav | |
| Cita informācija | | | | Nav | | | | | |
|  | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Sabiedrības līdzdalība tika nodrošināta, informāciju ievietojot Finanšu ministrijas tīmekļa vietnē. | | | | |
| 2. | Sabiedrības līdzdalība projekta izstrādē | | | | Izstrādājot noteikumu projektu, tika veiktas konsultācijas ar SIA *Jaunpagasts Plus* un Latvijas Degvietas tirgotāju asociāciju, kā arī noteikumu projekta izstrādes gaitā tika iesaistīts Valsts ieņēmumu dienests kā administrējošā institūcija. | | | | |
| 3. | Sabiedrības līdzdalības rezultāti | | | | Saņemtie priekšlikumi par denaturējošo vielu iekļaušanu pielikumā ir ņemti vērā un iestrādāti noteikumu projektā. Priekšlikums par plūsmas metodes ieviešanu denaturēšanas procesā šobrīd nav atbalstāms, ņemot vērā, ka spirts ir uzskatāms kā augsta riska akcīzes prece, kā arī to, ka turpmākasjos gados ir paredzēts straujš akcīzes nodokļa pieaugums spirtam. | | | | |
| 4. | Cita informācija | | | | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neparedz jaunu institūciju izveidi un funkcijas un uzdevumi netiek mainīti. |
| 3. | Cita informācija | Nav. |
|  | | |

Finanšu ministre D.Reizniece-Ozola